ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯এর জন্য চিকিৎসা ব্যবস্থাপনার সর্বশেষ উদ্যোগ
নয়াদিল্লী, ৮ মে, ২০২১
কোভিড সংক্রমিতদের বিভিন্ন স্বাস্থ্যকেন্দ্র এবং হাসপাতালে ভর্তির জন্য কেন্দ্রীয় স্বাস্থ্য ও পরিবার কল্যাণ মন্ত্রক একটি তাৎপর্যপূর্ণ নির্দেশিকা প্রকাশ করেছে, যারা কোভিড-১৯এ সংক্রমিত তাদের দ্রুত কার্যকর ও সর্বাঙ্গীন চিকিৎসার জন্য রোগীদের অনুকূল ব্যবস্থা নেওয়া
হয়েছে।
কেন্দ্রীয় স্বাস্থ্য ও পরিবার কল্যাণ মন্ত্রকের নির্দেশিকা অনুযায়ী কেন্দ্রীয় সরকার, রাজ্য সরকার ও কেন্দ্রশাসিত অঞ্চলের নিয়ন্ত্রণে থাকা হাসপাতাল ও রাজ্য সরকার এবং কেন্দ্রশাসিত অঞ্চলে থাকা বিভিন্ন বেসরকারী হাসপাতাল যেখানে কোভিড সংক্রমিতদের চিকিৎসা হয় সেখানে
নিম্নলিখিত নিয়মগুলি মেনে চলতে হবে :
ক) কোভিড স্বাস্থ্যকেন্দ্রে ভর্তির জন্য কোভিড-১৯ নমুনা পরীক্ষায় পজেটিভ ফল আসা বাধ্যতামূলক- এ ধরণের নিয়ম আর কার্যকর হবেনা। যদি কেউ সংক্রমিত হয়েছেন বলে ধারণা করা হয় তাহলে তাকে কোভিড কেয়ার কেন্দ্র, ডিসিএইচসি অথবা ডিএইচসি-তে ভর্তি
করতে হবে।
খ) কোনো রোগীকে পরিষেবা থেকে বঞ্চিত করা যাবেনা। অন্য শহরের বাসিন্দা হলেও সেই রোগীকে অক্সিজেন, গুরুত্বপূর্ণ ওষুধ সংক্রান্ত সব রকমের চিকিৎসার সুযোগ দিতে হবে।
গ) কেউ যদি বৈধ পরিচয়পত্র না দেখাতে পারেন তাহলেও তাকে ভর্তি করতে হবে।
ঘ) প্রয়োজন অনুসারে হাসপাতালে রোগীকে ভর্তি করা যাবে। যাদের হাসপাতালে ভর্তি হওয়ার প্রয়োজন নেই তারা যেন কোনো বেড আটকে না রাখেন সেটি নিশ্চিত করতে হবে। এছাড়াও হাসপাতাল থেকে রোগীকে ছাড়ার নিয়মাবলীতেও কিছু পরিবর্তন করা হয়েছে। এই
নিয়মাবলী দেখার জন্য নিচের লিঙ্কে ক্লিক করুনঃ- https://www.mohfw.gov.in/pdf/ReviseddischargePolicyforCOVID19.pdf
কেন্দ্রীয় স্বাস্থ্য মন্ত্রক রাজ্য ও কেন্দ্রশাসিত অঞ্চলের মুখ্য সচিবদের পরামর্শ দিয়েছেন, তাঁরা যাতে নতুন নির্দেশিকা সম্বলিত বিজ্ঞপ্তি তিন দিনের মধ্যে প্রকাশ করেন। স্বাস্থ্য মন্ত্রক এর আগে কোভিড-১৯এ সংক্রমিত বা কোভিড-১৯ হয়েছে এ ধরণের সন্দেহ যাঁদের ওপর করা হয়
তাঁদের জন্য একটি নির্দেশাবলী ৭ই এপ্রিল প্রকাশ করেছিল।
ক) মৃদু উপসর্গ দেখা দিলে কোভিড কেয়ার সেন্টার বা সিসিসি-তে চিকিৎসা হবে। এই কেন্দ্রগুলি হোস্টেল, হোটেল, স্কুল, স্টেডিয়াম, লজ ইত্যাদি জায়গায় গড়ে তোলা যাবে। এছাড়াও যেসব জায়গায় কোভিড সংক্রমিত নয় এ ধরণের রোগীদের চিকিৎসা হচ্ছে সেসব
জায়গাতেও কোভিড কেয়ার কেন্দ্র গড়ে তোলা সম্ভব।
খ) নির্ধারিত কোভিড স্বাস্থ্য কেন্দ্র বা ডেডিকেটেড কোভিড হেল্থ সেন্টারে  হালকা ও মাঝারি সংক্রমিতদের চিকিৎসা করা যাবে। এই ধরণের কেন্দ্রগুলি গড়ে তুলতে হলে হাসপাতালের আলাদা ব্লকে তার জন্য প্রয়োজনীয় ব্যবস্থা নিতে হবে। এক্ষেত্রে ওই ব্লকের
ঢোকার এবং বেরনোর রাস্তা সম্পূর্ণ আলাদা হওয়া প্রয়োজন। এই হাসপাতালগুলির ওই ব্লকে অক্সিজেনের ব্যবস্থা থাকতে হবে।
গ) ডেডিকেটেড কোভিড হাসপাতালে  যাঁদের সংক্রমণের তীব্রতা বেশী, তাঁদের সর্বাঙ্গীন চিকিৎসা পরিষেবা দেওয়া হবে। এর জন্য একটি পুরো হাসপাতাল বা কোন হাসপাতালে সম্পূর্ণ আলাদা ব্লকের ব্যবস্থা করতে হবে। এক্ষেত্রে ওই ব্লকের ঢোকার এবং বেরনোর
রাস্তা সম্পূর্ণ আলাদা হওয়া প্রয়োজন। এইসব হাসপাতালে আইসিইউ, ভেন্টিলেটর সহ রোগী যাতে অক্সিজেন পান সে বিষয়টি খেয়াল রাখা প্রয়োজন।
উপরে উল্লিখিত ব্যবস্থাগুলির মাধ্যমে কোভিড স্বাস্থ্য পরিকাঠামোর উন্নতি সম্ভব। যাদের মৃদু উপসর্গ দেখা দিয়েছে তারা সিসিসি, মাঝারি উপসর্গ যাদের দেখা যাচ্ছে তাদের ডিসিএইচসি এবং যাদের তীব্র সমস্যা হচ্ছে তাদের ডিসিএইচ-এ চিকিৎসা করাতে হবে।
SC/CB/NS
(Visitor Counter : 385
পর্যটনমন্ত্রক
পর্যটন মন্ত্রকের দেখো আপনা দেশ ওয়েবিনার সিরিজের চতুর্দশ পর্বে দার্জিলিং-এর সমৃদ্ধ ঐতিহ্য নিয়ে হিমালয়ের পাশে বাংলা অনুষ্ঠান আয়োজন
নতুন দিল্লি, ৪ মে, ২০২০
হিমালয় পর্বতমালার ভারতীয় অংশ অপরূপ সৌন্দর্যের এক পূর্ণাঙ্গ গন্তব্য। হিমালয়ের এই অংশটি সারা বছর ধরেই অপূর্ব শোভা নিয়ে আমাদের আকৃষ্ট করে থাকে। হিমালয় পর্বতমালার ৭৩ শতাংশ অংশই ভারতে পড়ে। এই পর্বতমালা সারা বছর ধরেই ভারতে পর্যটনের বিপুল সুযোগ করে দেয়। হিমালয়ের জন্য পর্যটকরা রোমহর্ষক অভিযান থেকে শুরু করে সাধারণ পর্যটনে আকৃষ্ট হন। এখানে রয়েছে জীববৈচিত্র্যের এক সমৃদ্ধ সমাহার, রয়েছে সুউচ্চ পর্বত শিখর ও অনন্য সুন্দর হ্রদ। এছাড়াও হিমালয় অঞ্চলের বিভিন্ন সংস্কৃতি বা আধ্যাত্মিক প্রশান্তি সকলকে আকৃষ্ট করে।
পর্যটন মন্ত্রকের দেখো আপনা দেশ ওয়েবিনার সিরিজের চতুর্দশ পর্বে গত ২রা মে হিমালয়ের পাশে বাংলা শীর্ষক অনুষ্ঠানের আয়োজন করা হয়। এই অনুষ্ঠানের সঞ্চালক ছিলেন হেল্প ট্যুরিজম প্রাইভেট লিমিটেডের শ্রী সুপ্রতিম বসু। এই অনুষ্ঠানে দার্জিলিং চা-এর ইতিহাস, দার্জিলিং-হিমালয়ান রেলওয়ে বা ট্রয় ট্রেনের ইতিহাস, পর্বতাভিযানের মহড়া হিসেবে ট্রেকিং, ডাকবাঙলোর ঐতিহ্য, এই অঞ্চলের গ্রামগুলির সংস্কৃতি ও পর্যটকদের স্বার্থে হোম স্টে-র সুবিধাগুলি তুলে ধরা হয়।
আকর্ষণীয় পর্যটন গন্তব্য হিসেবে হিমালয়কে তুলে ধরতে পর্যটন মন্ত্রক সারা বছর ধরে পর্যটন বিপণনে একাধিক কর্মসূচী নিয়ে থাকে। স্বদেশ দর্শন কর্মসূচীর আওতায় মন্ত্রক দেশের প্রত্যেকটি পর্যটন গন্তব্যকে সুনির্দিষ্ট করে বিশেষভাবে আকর্ষণীয় করে তুলে ধরার চেষ্টা করছে। এর মধ্যে, হিমালয় অঞ্চলকে অন্যতম একটি পর্যটন গন্তব্য হিসেবে চিহ্নত করা হয়েছে।
দেশে রোমহর্ষক পর্যটনের প্রসারে সরকার গতবছর হিমালয়ের ১০০টি নতুন শিখর পর্বতারোহীদের অভিযানের জন্য খুলে দেওয়ার সিদ্ধান্ত নেয়।
মন্ত্রকের এই ওয়েবিনার সিরিজগুলি ইউটিউব চ্যানেলের পাশাপাশি সোস্যালমিডিয়ার অ্যাকাউন্টগুলিতেও দেখা যাচ্ছে। পরবর্তী ওয়েবিনার সিরিজ আগামী ৫-ই মে সরকাল ১১টায় অনুষ্ঠিত হবে। এই ওয়েবিনার সিরিজের বিষয় হল পাঞ্জাব-বেয়ন্ড দ্য ব্রোচার্স।
(CG/BD/AS
বিদেশমন্ত্রক
ডাকঘর পাসপোর্ট সেবাকেন্দ্র আরামবাগে শীঘ্রই চালু হচ্ছে
কলকাতা, ১৫ জানুয়ারী, ২০১৯
হুগলির আরামবাগ প্রধান ডাকঘরে আগামী ২১ জানুয়ারি ডাকঘর পাসপোর্ট সেবাকেন্দ্র চালু হচ্ছে।
পাসপোর্টের জন্য অনলাইনে আবেদনকারীদের আবেদন সংক্রান্ত রেফান্স নম্বর সহ প্রয়োজনীয় বিভিন্ন নথিপত্রের  প্রকৃত ও প্রত্যয়িত নকল কপি নিয়ে আসার অনুরোধ করা হচ্ছে।
আঞ্চলিক পার্সপোর্ট কার্যালয়ের ওয়েবসাইট  থেকে নথিপত্র সংক্রান্ত বিশদ বিবরণ পাওয়া যাবে।
আগামী ১৮ তারিখ বেলা ১০টা থেকে পাঁচজন আবেদনকারীর সঙ্গে পাসপোর্ট সংক্রান্ত বিষয়ে সাক্ষাৎ করা হবে। পরবর্তী কাজের দিন অর্থাৎ ২১ তারিখ থেকে রোজ ৪০ জন আবেদনকারীর সঙ্গে সাক্ষাৎ করা হবে। আগামী ১৭ তারিখ পাসপোর্ট কার্যালয়ের ওয়েবসাইটে বেলা ৩.৩০ মিনিট থেকে সাক্ষাৎকারীদের নাম প্রকাশ করা হবে। আবেদনকারীরা পাসপোর্ট মাশুল অনলাইনে জমা করবেন। অনলাইনে আবেদনের ভিত্তিতে যারা সাক্ষাতের সময় পেয়েছেন, কেবল তাঁদের সঙ্গেই দেখা করা হবে। অন্য কোনভাবে সাক্ষাতের জন্য সুযোগ দেওয়া হবে না।
SSS/BD/NS
(Visitor Counter : 95
মানবসম্পদবিকাশমন্ত্রক
ভারতীয় খেলনা মেলা ২০২১ – এ তিনটি কেন্দ্রীয় বিদ্যালয়ের শিক্ষামূলক খেলনা প্রদর্শন
নয়াদিল্লি, ০২ মার্চ, ২০২১
ভারতীয় খেলনা মেলা ২০২১-এ কেন্দ্রীয় বিদ্যালয় সংগঠনের ছাত্রছাত্রীরা উৎসাহের সঙ্গে যোগ দিয়েছেন। প্রায় ৩ লক্ষ ৫০ হাজার ছাত্রছাত্রী এই মেলায় নাম নথিভুক্ত করেছেন। প্রধানমন্ত্রী শ্রী নরেন্দ্র মোদী গত ২৭ ফেব্রুয়ারি খেলনা মেলার সূচনা করেন। মেলার সূচনায় প্রধানমন্ত্রী জানান, দেশের খেলনা শিল্পে বহু শক্তি লুকিয়ে রয়েছে। এই শক্তি এবং এর পরিচিতি আত্মনির্ভর ভারত অভিযানে একটি বড় ভূমিকা পালন করতে পারে বলে তিনি জানান।
খেলনা মেলা ২০২১-এ সারা দেশ থেকে তিনটি কেন্দ্রীয় বিদ্যালয় তাদের শিক্ষামূলক খেলনা নিয়ে হাজির হয়েছে। এই তিনটি কেন্দ্রীয় বিদ্যালগুলি হ’ল – দিল্লি অঞ্চলের জেএনইউ কেন্দ্রীয় বিদ্যালয়, কেভি নম্বর ১ এএফএস গুরুগ্রাম এবং কেভি আইআইটি কানপুর। মেলার ৯ নম্বর হলে এই তিনটি কেন্দ্রীয় বিদ্যালয়ের স্টলে শিক্ষামূলক খেলনা প্রদর্শিত হচ্ছে। জেএনইউ কেন্দ্রীয় বিদ্যালয় বিভিন্ন গল্পে বর্ণিত ‘পশু খেলনা’ সহ ২৫টি খেলনা নিয়ে হাজির হয়েছে। কেভি আইআইটি কানপুর বোর্ড গেম, ডিজিটাল গেম সহ ৩৩টি খেলনা হাজির করেছে। এর পাশাপাশি, তাদের স্টলে রয়েছে খেলনা প্যারাসুট, কোভিড রক্ষকের মতো খেলনা। কেভি নম্বর ১ কেএফএস গুরুগ্রাম ১৪টি নানা খেলনা নিয়ে হাজির হয়েছে। ভারতে এই প্রথম এ ধরনের খেলনা মেলার আয়োজন করা হয়েছে, যেখানে ঐতিহ্যবাহী ও আধুনিক খেলনার নানা দিক উঠে এসেছে। দোসরা মার্চ পর্যন্ত চলবে এই মেলা।
কেন্দ্রীয়মন্ত্রিসভা
‘প্রধানমন্ত্রী ই-বাস সেবা’ নামে একটি নতুন কর্মসূচি রূপায়ণে অনুমোদন কেন্দ্রীয় মন্ত্রিসভার
এর আওতায় বিভিন্ন শহরের রাস্তায় নামানো হবে ১০ হাজারটি বৈদ্যুতিন বাস
৪৫ হাজারেরও বেশি কর্মসংস্থানের সুযোগ সৃষ্টির সম্ভাবনা
নয়াদিল্লি, ১৬ আগস্ট ২০২৩
নগর পরিবহণকে আরও চাঙ্গা করে তুলতে ১০ হাজারটি বৈদ্যুতিন বাস চালানো হবে সরকারি-বেসরকারি অংশীদারিত্বের ভিত্তিতে। এই মর্মে একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। প্রকল্পটির নাম দেওয়া হয়েছে ‘প্রধানমন্ত্রী ই-বাস সেবা’। প্রকল্প রূপায়ণে ব্যয়ের মাত্রা ধরা হয়েছে ৫৭,৬১৩ কোটি টাকা। এর মধ্যে ২০ হাজার কোটি টাকা দেওয়া হবে কেন্দ্রীয় সরকারের পক্ষ থেকে। এই কর্মসূচির মাধ্যমে ই-বাস পরিষেবা চালু করা হবে আগামী ১০ বছরের জন্য।
দেশের যে সমস্ত শহরের জনসংখ্যা ৩ লক্ষ বা তার বেশি, সেখানে এই বাসগুলি চালানো হবে। এই শহরগুলির মধ্যে রয়েছে কেন্দ্রশাসিত অঞ্চলগুলির রাজধানী শহর, উত্তর-পূর্বাঞ্চল এবং পার্বত্য রাজ্যগুলির শহর এলাকা। যে শহরগুলিতে এখনও পর্যন্ত কোনরকম সংগঠিত বাস পরিষেবা গড়ে ওঠেনি, সেখানে এই প্রকল্প রূপায়ণে বিশেষ অগ্রাধিকার দেওয়া হবে।
বৈদ্যুতিন পরিবহণ ব্যবস্থার প্রসারে এই প্রকল্পটি বিশেষভাবে সহায়ক হবে। তাছাড়া, এটি জ্বালানি সাশ্রয়ী এবং পরিবেশ-বান্ধব একটি পরিবহণ ব্যবস্থা রূপে শহরগুলির পরিবেশকে আরও উন্নত করে তুলবে।
এই কর্মসূচি রূপায়ণের ফলে কর্মসংস্থানের সুযোগ সৃষ্টি হবে প্রায় ৪৫ হাজার।
(AC/SKD/DM
অসামরিকবিমানপরিবহণমন্ত্রক
রিজিওনাল কানেক্টিভিটি স্কিম-আরসিএস এবং উড়ান ব্যবস্থার মাধ্যমে ০৯/০১/২২ পর্যন্ত ৮৬.০৫ লক্ষ যাত্রী ভ্রমণ করেছেন
নতুন দিল্লি, ০৭ ফেব্রুয়ারি, ২০২২
অসামরিক বিমান পরিবহন মন্ত্রক আঞ্চলিক বিমান যোগাযোগ ব্যবস্থাকে আরও উজ্জীবিত করতে এবং জনগণের কাছে বিমানভ্রমণকে সহজতর করে তুলতে রিজিওনাল কানেক্টিভিটি স্কিম, আরসিএস এবং উড়ে দেশ কা আম নাগরিক, উড়ান ব্যবস্থা চালু করেছে। এই ব্যবস্থা হচ্ছে একটি বাজার চালিত চলমান প্রকল্প যেখানে আগ্রহী মূলক বিমান সংস্থাগুলি বিমানবন্দর গুলির সাথে সংযোগ রক্ষা করে চাহিদা অনুযায়ী বিভিন্ন রুটে বিমান চলাচলের মূল্যায়ন করে এবং ব্যবস্থা করে।
উডান ব্যবস্থার মাধ্যমে দেশে অসামরিক বিমান চলাচল ক্ষেত্রকে আরও উৎসাহিত করতে বেশকিছু পদক্ষেপ গ্রহণ করা হয়েছে।
১/ এখনো পর্যন্ত, ৯৪৮ টি বৈধ রুটের মধ্যে উডানের অধীনে ৬৫ টি বিমানবন্দর জড়িত রয়েছে। সারাদেশে মোট ৪০৩ টি রুট চালু করা হয়েছে।
২/ গত ০৯ জানুয়ারি, ২০২২ পর্যন্ত প্রায় এই ব্যবস্থার মাধ্যমে ৮৬.০৫ লক্ষ্য যাত্রী পরিবহন হয়েছে।
৩/ উড়ান টু-টায়ার এবং থ্রি টায়ার শহরে মানুষের যাতায়াতের পদ্ধতিকে বদলে দিয়েছে। আঞ্চলিক বিমানবন্দর যেমন, ঝাড়সুগুদা, কিষানগড়, বেলগাঁও, দ্বারভাঙ্গা প্রভৃতি ক্ষেত্রে বিমান চলাচলে ব্যাপক বৃদ্ধি হয়েছে।
৪/ এই প্রকল্পটি একজন সাধারন ব্যক্তিকে সাশ্রয়ী মূল্যে বিমানযাত্রা সুযোগ করে দেয়।
৫/ এই উড়ান প্রকল্পের মাধ্যমে হেলিকপ্টার পরিষেবা পার্বত্য অঞ্চলে এবং দ্বীপ অঞ্চলে উল্লেখযোগ্যভাবে বৃদ্ধি পেয়েছে।
৬/ এই ব্যবস্থার মাধ্যমে বিমান পরিষেবা বহুলাংশে বৃদ্ধি পেয়েছে। বেড়েছে কর্মসংস্থানের সুযোগ।
৭/ কোভিড সংক্রান্ত বিধিনিষেধ মেনে বিমান পরিষেবা দেওয়া হয়।
৮/ অন্যান্য বিষয়ের মধ্যে রয়েছে, ই-বোর্ডিং, ওয়েব চেক- ইন, কন্টাক্টলেস প্যাকেজ ড্রপিং প্রভৃতি।
আজ রাজ্যসভায় এক লিখিত প্রশ্নের জবাবে কেন্দ্রীয় অসামরিক বিমান পরিবহন মন্ত্রকের প্রতিমন্ত্রী জেনারেল ডক্টর ভি কে সিং এই তথ্য জানিয়েছেন।
CG/ SB
(Visitor Counter : 74
মন্ত্রিসভারঅর্থনৈতিকবিষয়সংক্রান্তকমিটি
ইউরিয়া উৎপাদন কেন্দ্রগুলির জন্য স্থায়ী মূল্য নির্ধারণে সংশোধিত এনপিএস-৩ কর্মসূচির সন্দেহ দূরীকরণে মন্ত্রিসভার সায়
নয়াদিল্লি, ১৩ মার্চ, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির আজকের বৈঠকে ইউরিয়া উৎপাদন কেন্দ্রগুলির জন্য স্থায়ী মূল্য নির্ধারণে তৃতীয় পর্যায়ের সংশোধিত নতুন মূল্য কর্মসূচি বা এনপিএস সম্পর্কে সন্দেহ দূর করার প্রস্তাব মঞ্জুর করা হয়েছে। এই কর্মসূচি সম্পর্কে যে সন্দেহ দেখা দিয়েছে, তা নিরসনে সার দপ্তরের পক্ষ থেকে এই প্রস্তাব দেওয়া হয়। দপ্তরের এই প্রস্তাবের প্রেক্ষিতেই আজকের এই সিদ্ধান্ত।
উল্লেখ করা যেতে পারে, ২০১৪ সালের দোসরা এপ্রিল সংশোধিত এনপিএস-৩ বিজ্ঞাপিত করা হয়। অবশ্য, প্রকাশিত বিজ্ঞপ্তির অর্থ সুস্পষ্ট না হওয়ায় তা রূপায়ণ করা সম্ভব হয়নি। মন্ত্রিসভার আজকের এই সিদ্ধান্তের ফলে এই কর্মসূচিটির সুষ্ঠু রূপায়ণ সম্ভব হবে এবং এর ফলে ৩০টি ইউরিয়া উৎপাদন কেন্দ্রকে প্রতি মেট্রিক টন পিছু স্থায়ী মূল্য হিসাবে অতিরিক্ত ৩৫০ টাকা করে দেওয়া হবে। সংশোধিত এই কর্মসূচি রূপায়িত হলে বর্তমানে চালু ইউরিয়া উৎপাদন কেন্দ্রগুলি আর্থিক দিক থেকে উপকৃত হবে। এছাড়া, উৎপাদন প্রক্রিয়া অব্যাহত থাকলে নিরবচ্ছিন্নভাবে কৃষকদের কাছে ইউরিয়া সরবরাহ করা সম্ভব হবে। ৩০ বছরের বেশি পুরনো ইউরিয়া উৎপাদন কেন্দ্রগুলিকে মেট্রিক টন পিছু ১৫০ টাকা করে বিশেষ ক্ষতি পূরণ দেওয়া হবে।
মন্ত্রিসভার এই সিদ্ধান্তে দেশজ ইউরিয়ার উৎপাদন যেমন বাড়বে, তেমনই আমদানির ওপর নির্ভরতা কমবে।
CG/BD/SB
(Visitor Counter : 53
প্রধানমন্ত্রীরদপ্তর
সংযুক্ত আরব আমিরশাহীর আবু ধাবিতে পৌঁছোলেন প্রধানমন্ত্রী
নতুন দিল্লি, ১৫ জুলাই, ২০২৩
প্রধানমন্ত্রী শ্রী নরেন্দ্র মোদী ১৫ই জুলাই সকালে আবু ধাবি পৌঁছোন।
তাঁকে আবু ধাবির যুবরাজ শেখ খালেদ বিন মোহামেদ বিন জায়েদ আল নাহিয়ান বিমানবন্দরে উষ্ণ অভ্যর্থনা জানান। প্রধানমন্ত্রীকে আনুষ্ঠানিক স্বাগত জানানোর পর তিনি এক কুচকাওয়াজে অভিবাদন গ্রহণ করেন।
(CG/CB/AS/
প্রধানমন্ত্রীরদপ্তর
কর্ণাটকের হুবলিতে দুর্ঘটনায় প্রাণহানিতে প্রধানমন্ত্রীর শোকপ্রকাশ
প্রধানমন্ত্রীর জাতীয় ত্রাণ তহবিল থেকে এককালীন অর্থ সাহায্যের ঘোষণা
নতুন দিল্লি, ২৪ মে, ২০২২
প্রধানমন্ত্রী শ্রী নরেন্দ্র মোদী কর্ণাটকের হুবলিতে দুর্ঘটনায় প্রাণহানির জন্য গভীর শোকপ্রকাশ করেছেন।
প্রধানমন্ত্রীর জাতীয় ত্রাণ তহবিল থেকে মৃতদের নিকটআত্মীয়দের ২ লক্ষ টাকা করে এবং আহতদের ৫০ হাজার টাকা করে অর্থ সাহায্যের ঘোষণা করেছেন তিনি।
প্রধানমন্ত্রীর কার্যালয় থেকে এক ট্যুইট বার্তায় বলা হয়েছে;
“কর্ণাটকের হুবলিতে দুর্ঘটনায় প্রাণহানির কারণে ব্যথিত। ক্ষতিগ্রস্ত পরিবারগুলির প্রতি আমার সমবেদনা। আহতদের দ্রুত আরোগ্য কামনা করি : প্রধানমন্ত্রী @নরেন্দ্র মোদী”
“হুবলির দুর্ঘটনায় যাঁরা প্রাণ হারিয়েছেন, তাঁদের নিকটআত্মীয়দের প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা করে অর্থ সাহায্য দেওয়া হবে। আহতদের দেওয়া হবে ৫০ হাজার টাকা করে : পিএম @নরেন্দ্র মোদী ”
CG/SD/SKD/
(
প্রধানমন্ত্রীরদপ্তর
আইআইএসএফ ২০২০তে প্রধানমন্ত্রী উদ্বোধনী ভাষণ দেবেন
নতুনদিল্লি, ২০শে ডিসেম্বর,২০২০
প্রধানমন্ত্রী শ্রী নরেন্দ্র মোদী ২২শে ডিসেম্বর বিকেল ৪টে৩০মিনিটে ভারত আন্তর্জাতিক বিজ্ঞান উৎসব  ২০২০তে ভিডিও কনফারেন্সের মাধ্যমে উদ্বোধনী ভাষণ দেবেন। কেন্দ্রীয় মন্ত্রী ডঃ হর্ষ বর্ধন এই অনুষ্ঠানে উপস্থিত থাকবেন।
আইআইএসএফ সম্পর্কে
বিজ্ঞান ও প্রযুক্তি মন্ত্রক এবং ভূবিজ্ঞান মন্ত্রক , বিজ্ঞান ভারতীর সঙ্গে যৌথভাবে সমাজে বিজ্ঞানমনস্কতা গড়ে তুলতে ভারত আন্তর্জাতিক বিজ্ঞান উৎসব শুরু করেছিল। বিজ্ঞান ও প্রযুক্তির প্রসার ঘটানো্র জন্য ২০১৫ সাল থেকে আইআইএফসি শুরু হয়। জনসাধারণকে বিজ্ঞানের সঙ্গে যুক্ত করে, বিজ্ঞানের আনন্দ উপভোগ করাতে ওঁ বিজ্ঞান, প্রযুক্তি, ইঞ্জিনিয়ারিং এবং গণিত কিভাবে জীবনের মানোন্নয়ন ঘটাতে বিভিন্ন সমস্যার সমাধান করবে, সেটি জানানো এই উৎসবের উদ্দেশ্য। বৈজ্ঞানিক জ্ঞান, সৃজনশীলতা, জটিল বিষয় নিয়ে ভাবনা চিন্তা করার ক্ষমতা তৈরি করা, বিভিন্ন সমস্যার সমাধান করা ও দলগতভাবে কাজ করার মধ্য দিয়ে যুবসম্প্রদায়কে দক্ষতার দিকে একবিংশ শতাব্দীর উপযোগী করে তোলা ২০২০-র আইআইএসএফ-এর লক্ষ্য। ছাত্রছাত্রীদের বিজ্ঞানের বিভিন্ন বিষয়ে পরীক্ষা নিরীক্ষা করে কাজ করতে উৎসাহিত করা এই উৎসবের দীর্ঘমেয়াদী পরিকল্পনার অঙ্গ।
প্রধানমন্ত্রীরদপ্তর
জাতীয় হলুন পর্ষদ গঠন করে আমাদের লক্ষ্য হলুদ চাষীদের ক্ষমতার যথাযথ প্রয়োগ করা : প্রধানমন্ত্রী
নয়াদিল্লি, ০২ অক্টোবর, ২০২৩
প্রধানমন্ত্রী শ্রী নরেন্দ্র মোদী কৃষকদের কল্যাণের জন্য সরকারের প্রতিশ্রুতিবদ্ধতার কথা পুনরায় ব্যক্ত করেছেন।
জাতীয় হলুদ পর্ষদ প্রতিষ্ঠার ফলে যে সুবিধাগুলি পাওয়া যাবে, সেকথা উল্লেখ করে প্রধানমন্ত্রী গতকাল যে ঘোষণা করেন, সে প্রসঙ্গে নিজামাবাদের সাংসদ শ্রী অরবিন্দ ধর্মপুরী একটি পোস্ট করেছেন। এর জবাবে প্রধানমন্ত্রী এক্স হ্যান্ডেলে বলেন, “আমাদের কৃষকদের উন্নতি সর্বদাই আমাদের কাছে সবচেয়ে বেশি গুরুত্ব পেয়েছে।
জাতীয় হলুদ পর্ষদ গঠন করে আমরা আমাদের হলুদ চাষীদের ক্ষমতার যথাযথ ব্যবহারের সুযোগ তৈরি করেছি এবং তাঁদের প্রাপ্য সহায়তা প্রদান করেছি।
নিজামাবাদের ক্ষেত্রে লাভ বিশেষভাবে উল্লেখযোগ্য”
আমরা আমাদের হলুদ চাষীদের উজ্জ্বল ভবিষ্যতের জন্য যথাসম্ভব চেষ্টা চালাব।
PG/PM/SB
(
কেন্দ্রীয়মন্ত্রিসভা
ইনস্টিটিউট অফ চার্টার্ড অ্যাকাউন্টেন্টস অফ ইন্ডিয়া  ও দ্য পোলিস চেম্বার অফ স্ট্যাটুটরি অডিটর্স  –এর মধ্যে স্বাক্ষরিত সমঝোতাপত্রের বিষয়ে কেন্দ্রীয় মন্ত্রিসভার অনুমোদন
নতুন দিল্লি, ২২ই ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইনস্টিটিউট অফ চার্টার্ড অ্যাকাউন্টেন্টস অফ ইন্ডিয়া  ও দ্য পোলিস চেম্বার অফ স্ট্যাটুটরি অডিটর্স  –এর মধ্যে স্বাক্ষরিত সমঝোতাপত্রটি অনুমোদিত হয়েছে। এর ফলে পরিচালন সংক্রান্ত ব্যবস্থাপনা, পেশাদারিত্বের নীতি অনুসরণ করা, কারিগরি গবেষণা, সিপিডি, পেশাদার হিসাব পরীক্ষা সংক্রান্ত প্রশিক্ষণ, হিসাব পরীক্ষার গুণমানের বিষয়ে নজরদারী, হিসাব - নিকাশের বিষয়ে জ্ঞান, পেশাদারীত্বের দক্ষতা বৃদ্ধি সহ বিভিন্ন বিষয়ে দুটি সংস্থার মধ্যে পারস্পরিক সহযোগিতা গড়ে উঠবে।
কৌশল ও লক্ষ্য বাস্তবায়ন –
এই সমঝোতাপত্র স্বাক্ষরের ফলে হিসাব পরীক্ষার ক্ষেত্রে নতুন নতুন পন্থা – পদ্ধতি উদ্ভাবন ও সেগুলির প্রয়োগ, ব্লকচেনের প্রয়োগ, প্রথাগত হিসাব পরীক্ষার ব্যবস্থা থেকে ক্লাউড অ্যাকাউন্টিং-এ উত্তরণ সহ বিভিন্ন ক্ষেত্রে সহযোগিতা বৃদ্ধি পাবে। আইসিএআই ও পিআইবিআর বই, ম্যাগাজিন, বিভিন্ন পেশাদার সংস্থার প্রকাশনা, হিসাব পরীক্ষা সংক্রান্ত নিবন্ধ ও উভয় পক্ষের যৌথ উদ্যোগের দুর্নীতি এবং অর্থপাচার সংক্রান্ত সমস্যার মোকাবিলা করার ক্ষেত্রে গৃহীত পদক্ষেপগুলি নিয়ে তথ্যের আদান – প্রদান হবে।
প্রভাব –
আইসিএআই এবং পোল্যান্ডের পিআইবিআর –এর মধ্যে সমঝোতাপত্র স্বাক্ষরিত হলে আইসিএআই সদস্যরা পোল্যান্ডে আরো বেশি কাজের সুযোগ পাবেন। তারা স্বল্প মেয়াদে এবং দীর্ঘ মেয়াদে ইউরোপে কাজের অভিজ্ঞতা সঞ্চয় করবেন। সমঝোতাপত্র স্বাক্ষরের ফলে আইসিএআই হিসাব পরীক্ষা সংক্রান্ত পরিষেবা পোল্যান্ডে রপ্তানি করতে পারবে।
আইসিএআই –এর সদস্যরা দেশের বিভিন্ন প্রতিষ্ঠানে গুরুত্বপূর্ণ পদে আসীন। তাঁরা কর্মরত প্রতিষ্ঠানের নীতি নির্ধারণ করে থাকেন। ৪৭টি দেশের ৭৩টি শহরে আইসিএআই –এর দপ্তর রয়েছে। এর ফলে এই সব দেশে হিসাব পরীক্ষার প্রয়োজনীয় পদ্ধতিগুলি সম্পর্কে আইসিএআই –এর সদস্যরা ধারণা পেতে পারেন। তাঁরা সেখানকার ভালো পদ্ধতিগুলি দেশে প্রয়োগ করার ক্ষেত্রে গুরুত্বপূর্ণ ভূমিকা পালন করেন। এর ফলে ভারতে বিদেশী বিনিয়োগ এবং নতুন উদ্যোগ বা স্টার্টআপ সংস্থা গড়ে তোলার ক্ষেত্রে উৎসাহ দেখা যায়। এই সমঝোতাপত্র স্বাক্ষরের ফলে কর্পোরেট বিষয়ক মন্ত্রকের ইনস্টিটিউট অফ চার্টার্ড অ্যাকাউন্টেন্টস অফ ইন্ডিয়া  ও দ্য পোলিস চেম্বার অফ স্ট্যাটুটরি অডিটর্স  উপকৃত হবে।
প্রেক্ষাপট –
ভারতে চার্টার্ড অ্যাকাউন্টেন্টস পেশাগত ক্ষেত্রে নীতি নির্ধারণ তৈরির জন্য ১৯৪৯ সালের চার্টার্ড অ্যাকাউন্টেন্টস আইন অনুযায়ী দ্য ইনস্টিটিউট অফ চার্টার্ড অ্যাকাউন্টেন্টস অফ ইন্ডিয়া  গড়ে তোলা হয়। এই সংস্থা চার্টার্ড অ্যাকাউন্টেন্টসদের শিক্ষা, পেশাদারী দক্ষতার বৃদ্ধিতে গুরুত্বপূর্ণ ভূমিকা পালন করে, যা আন্তর্জাতিক স্তরে স্বীকৃত। স্বায়ত্ব শাসিত সংস্থা দ্য পোলিস চেম্বার অফ স্ট্যাটুটরি অডিটর  ১৯৯১ সালের অক্টোবর মাসের একটি আইন অনুযায়ী গঠিত হয়। পোল্যান্ডে হিসাব পরীক্ষার নানান নিয়মাবলী তৈরির জন্য এবং হিসাব রক্ষকদের আর্থিক বিবৃতি প্রকাশে সাহায্য করতে ১৯৯২ সালের পয়লা জানুয়ারী এই সংস্থা তার কাজ শুরু করে।
CG/CB/SFS
(
কেন্দ্রীয়মন্ত্রিসভা
প্রধান বন্দর ও ডক লেবার পর্ষদগুলির কর্মচারী বা শ্রমিকদের জন্য উৎপাদনশীলতা সংযুক্ত পুরস্কার প্রকল্প ২০১৭-১৮ পরবর্তী সময়ে চালু রাখার প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২৯ জানুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে দেশের প্রধান বন্দর ও ডক লেবার পর্ষদগুলির কর্মচারী বা শ্রমিকদের জন্য উৎপাদনশীলতা সংযুক্ত পুরস্কার প্রকল্প ২০১৭-১৮ পরবর্তী সময়ে চালু রাখার প্রস্তাব অনুমোদিত হয়েছে।
এই প্রকল্প চালু থাকার ফলে অগ্রণী বন্দর কর্তৃপক্ষ ও ডক কর্মচারী বা শ্রমিক পর্ষদগুলির ২৮,৮২১ জন উপকৃত হবেন। এই খাতে সরকারের খরচ ধরা হয়েছে ৪৬ কোটি টাকা। বর্তমানে চালু মজুরির ঊর্ধ্বসীমার ওপর ভিত্তি করে উৎপাদনশীলতা সংযুক্ত পুরস্কার প্রকল্পের আর্থিক সুবিধা স্থির হবে। তবে, প্রকল্প অনুযায়ী আর্থিক সুবিধার পরিমাণ মাসিক ৭ হাজার টাকার বেশি নয়। এই প্রকল্প চালু থাকলে শিল্প সংস্থাগুলির সঙ্গে সুসম্পর্ক বজায় থাকার পাশাপাশি বন্দর ক্ষেত্রে অনুকূল কাজকর্মের বাতাবরণ গড়ে উঠবে। এর ফলস্বরূপ, উৎপাদনশীলতা বাড়বে। প্রধান বন্দর কর্তৃপক্ষগুলির পরিচালন কর্তৃপক্ষ এবং শ্রমিক পর্ষদগুলির মধ্যে সমঝোতা অনুযায়ী বার্ষিক ভিত্তিতে কর্মচারী ও শ্রমিকদের উৎপাদনশীলতা সংযুক্ত প্রকল্পের আওতায় পুরস্কার দেওয়া হয়ে থাকে।
CG/BD/DM
(Visitor Counter : 97
প্রধানমন্ত্রীরদপ্তর
দক্ষিণ আফ্রিকা ও গ্রীসের সফল সফর শেষে বেঙ্গালুরুতে পৌঁছনোর পর প্রধানমন্ত্রীকে উষ্ণ অভ্যর্থনা জানানো হয়েছে
নয়াদিল্লি, ২৬ অগাস্ট, ২০২৩
প্রধানমন্ত্রী শ্রী নরেন্দ্র মোদী চার দিনের সফল বিদেশ সফর শেষে আজ বেঙ্গালুরু পৌঁছেছেন। দক্ষিণ আফ্রিকায় প্রধানমন্ত্রী ব্রিকস্ শিখর সম্মেলনে অংশ নেন এবং এরপর গ্রীসে যান। প্রধানমন্ত্রী বিভিন্ন দ্বিপাক্ষিক বৈঠক করেন এবং স্থানীয় চিন্তাবিদদের সঙ্গেও বৈঠকে বসেন। উভয় দেশেই তিনি প্রবাসী ভারতীয়দের সঙ্গে সাক্ষাৎ করেন। বিদেশ থেকেই ভিডিও কনফারেন্সিং – এর মাধ্যমে চাঁদে চন্দ্রযান-৩ এর অবতরণ প্রত্যক্ষ করেন তিনি। এরপর, দেশে ফিরে ইসরোর বিজ্ঞানীদের সঙ্গে আলোচনার জন্য তিনি সরাসরি বেঙ্গালুরু যান।
প্রধানমন্ত্রীকে এইচএএল বিমানবন্দরের বাইরে উষ্ণ অভ্যর্থনা জানানো হয়। প্রধানমন্ত্রী সমবেত জনগণের উদ্দেশে তাঁর ভাষণ শুরু করেন ‘জয় জওয়ান, জয় কিষাণ’ ধ্বনির মাধ্যমে, সঙ্গে যোগ করেন ‘জয় বিজ্ঞান, জয় অনুসন্ধান’ ধ্বনি। শ্রী মোদী বলেন, ভারতের এই সাফল্যে দক্ষিণ আফ্রিকা ও গ্রীসেও তিনি সমান আনন্দ ও উৎসাহ প্রত্যক্ষ করেছেন।
ইসরোর দলের সঙ্গে সাক্ষাতের জন্য তাঁর আগ্রহ প্রকাশ করে প্রধানমন্ত্রী বলেন, তিনি দেশে ফিরে প্রথম বেঙ্গালুরু আসার সিদ্ধান্ত নেন। প্রধানমন্ত্রী এই বিষয়ে নিয়ম-নীতি সংক্রান্ত যাবতীয় সহযোগিতা করার জন্য কর্ণাটকের রাজ্যপাল, মুখ্যমন্ত্রী ও উপ-মুখ্যমন্ত্রীকে ধন্যবাদ জানান।
শ্রী মোদী তাঁকে উষ্ণ অভ্যর্থনা জানানোয় এবং বিপুল উৎসাহের সঙ্গে বিমানবন্দরের বাইরে সমবেত হওয়ায় সকলকে ধন্যবাদ জানান। এরপর, তিনি চন্দ্রযান-৩ এর সঙ্গে যুক্ত ইসরোর বিজ্ঞানীদের সঙ্গে সাক্ষাতের জন্য রোড শো করে রওনা হন।
AC/PM/SB…
(
প্রধানমন্ত্রীরদপ্তর
আনন্দে আধুনিক খাদ্য-প্রক্রিয়াকরণ ব্যবস্হার উদ্বোধন করলেন প্রধানমন্ত্রী
নয়াদিল্লি, ৩০ অক্টোবর, ২০১৮
প্রধানমন্ত্রী শ্রী নরেন্দ্র মোদী রবিবার গুজরাটের আনন্দে আমূলের চকোলেট তৈরীর অত্যাধুনিক কারখানা সহ একাধিক আধুনিক মানের খাদ্য-প্রক্রিয়াকরণ ব্যবস্হার উদ্বোধন করেন। প্রধানমন্ত্রীর চকোলেট কারখানা পরিদর্শনের সময় সেখানকার নানা প্রযুক্তি ও সামগ্রী সম্পর্কে তাঁকে জানানো হয়।
আনন্দের বাসিন্দারা বিপুল সংখ্যায় অনুষ্ঠানে উপস্হিত থাকায় প্রধানমন্ত্রী তাদের ধন্যবাদ জানান। তিনি জানান, উন্নয়নমূলক নতুন এই প্রকল্পগুলি সমবায় ক্ষেত্রের জন্য খবুই উপযুক্ত। তিনি বলেন, আমূল ব্র্যান্ডটি সারা বিশ্বে সুপরিচিত এবং বিশ্বের সর্বত্র প্রেরণা যুগিয়েছে। আমূল কেবলমাত্র দুগ্ধজাত খাদ্য প্রক্রিয়াকরণেরই সংস্হা নয়, আমূল ক্ষমতায়ণের আর্দশ মডেল। প্রধানমন্ত্রী বলেন যে সমবায়গুলির মাধ্যমে সর্দার প্যাটেল এমন একটি পথ দেখিয়েছেন যার সম্বন্ধে সরকার বা শিপ্লপতিরা ভাবেননি। তিনি বলেন, আমূল একটি বিশেষ মডেল, যাতে সাধারণ মানুষের গুরুত্ব রয়েছে। গুজরাটের সমবায় ক্ষেত্রে নানা উদ্যোগ জনসাধারণের বিশেষ করে কৃষকদের সহায়ক হয়েছে। সর্দার প্যাটেল নগরোন্নয়নের ওপর গুরুত্ব দিয়েছিলেন বলে প্রধানমন্ত্রী উল্লেখ করেন।
আগামী ২০২২ সালে ভারতের স্বাধীনতার ৭৫তম বার্ষিকীর প্রসঙ্গ টেনে প্রধানমন্ত্রী বলেন, ভারত দুগ্ধ প্রক্রিয়াকরণের ক্ষেত্রে ভালো কাজ করছে, তবে এক্ষেত্রে আরো উন্নতি সম্ভব। প্রধানমন্ত্রী বলেন, উদ্ভাবন ও মূল্য সংযুক্তিকরণকে গুরুত্ব দেওয়ার সময় এসেছে। এই সূত্রে প্রধানমন্ত্রী মধু উৎপাদনের উল্লেখ করেন।
CG/SC/NS/…
(Visitor Counter : 94
সারওরসায়নমন্ত্রক
কোভিড-১৯ মহামারীর বিরুদ্ধে লড়াইয়ে দেশে সার,রাসায়নিক ও ওষুধ যাতে সহজেই পাওয়া যায়, তার জন্য সমস্ত প্রয়াস চালানো হয়েছে : গৌড়া
নতুন দিল্লি, ২১ এপ্রিল, ২০২০
কেন্দ্রীয় সার ও রাসায়ন মন্ত্রী শ্রী ডিভি সদানন্দ গৌড়া বলেছেন,কোভিড-১৯ মহামারীজনিত কারণে সৃষ্ট সমস্যা মোকাবেলায় মন্ত্রক ওষুধ, সার এবং জীবাণুনাশক রাসায়নিকের পর্যাপ্ত সরবরাহ নিশ্চিত করতে প্রয়োজনীয় সকল পদক্ষেপ নিয়েছে।
এক টুইট বার্তায় শ্রী গৌড়া বলেছেন, কৃষকদের সারের সরবরাহ, স্বাস্থ্য কর্মী ও সাধারণ মানুষের কাছে ওষুধ পৌঁছাতে এবং করোনার ভাইরাসের প্রাদুর্ভাব রোধে জীবাণুনাশক সরবরাহ অব্যাহত রাখতে তিনি মন্ত্রকের তিনটি বিভাগ-সার, ওষুধ প্রস্তুতকারী এবং রসায়ন ও পেট্রোকেমিক্যালসের সচিব এবং অন্যান্য শীর্ষ কর্মকর্তাদের সঙ্গে আলোচনা করেছেন।
বৈঠকে শ্রী গৌড়া কর্মকর্তাদের নিজেদের মধ্যে এবং সংশ্লিষ্ট অন্যান্য মন্ত্রকের সাথেও নিবিড় সমন্বয় বজায় রাখার ওপর জোর দেন , যাতে প্রয়োজনীয় জিনিসপত্র সরবরাহে কোনও বাধা না আসে।
সম্প্রতি কেন্দ্রীয় সার ও রসায়ন প্রতিমন্ত্রী শ্রী মনসুখ মান্ডভিয়া একটি ভিডিও কনফারেন্সের মাধ্যমে সার ও রাসায়ন বিভাগের কর্মকর্তাদের সাথেও মতবিনিময় করেছেন। এই বৈঠকের উদ্দেশ্য ছিল কোভিড-১৯ মহামারীর সময় রাসায়নিক ও পেট্রোকেমিক্যাল শিল্প সম্পর্কিত সমস্যাগুলির সমাধান করা।
মন্ত্রক জানিয়েছে যে আসন্ন খরিফ মৌসুমে কৃষকদের পর্যাপ্ত পরিমাণে সার সরবরাহের জন্য সার সংস্থাগুলি ইতিমধ্যে পুরো ক্ষমতা নিয়ে কাজ করছে। ওষুধ প্রস্তুতকারী সংস্থাগুলি হাইড্রক্সিক্লোরোকুইন সহ অন্যান্য প্রয়োজনীয় ওষুধ পর্যাপ্ত পরিমাণে উৎপাদনে করতে সর্বাত্মক প্রচেষ্টা চালাচ্ছে। ভারত হাইড্রক্সিক্লোরোকুইন তৈরিতে বিশ্বের অন্যতম বৃহত্তম উৎপাদনকারী দেশ এবং দেশীয় চাহিদা পূরণের পাশাপাশি উদ্বৃত্ত ওষুধ বিদেশেও রপ্তানী করছে। জীবাণুনাশক হিসাবে ব্যবহৃত প্রয়োজনীয় রাসায়নিকের উৎপাদন এবং সরবরাহও সন্তোষজনক অবস্থায় রয়েছে।
(CG/SS